Sievert

O sievert (símbolo Sv) é unha unidade derivada do SI que mide a dose de radiación absorbida pola materia viva, corrixida polos posibles efectos biolóxicos producidos. 1 Sv é equivalente a un joule entre quilogramo, (1 J/kg). Esta unidade dá un valor numérico co que se poden cuantificar os efectos estocásticos producidos polas radiacións ionizantes.Utilizouse este nome en honra ao físico sueco Rolf Sievert.

O organismo encargado das definicións de todas as unidades de medida utilizadas para as radiacións ionizantes e a radioactividade é a ICRU (International Commission on Radiation Units and measurements). As súas recomendacións son adoptadas polo BIPM (Bureau International des Poids et Mesures) co que se incorporan ao Sistema Internacional de Unidades.

A súa diferenza co gray (unidade da dose absorbida) é que o sievert está corrixido polo dano biolóxico que producen as radiacións, mentres que o gray mide a enerxía absorbida por un material.

Cúmprese a equivalencia 1 Sv = 1 Gy para as radiacións electromagnéticas (raios X e gamma) e os electróns, pero para outras radiacións debe utilizarse un factor corrector: 20 para a radiación alfa, de 1 a 20 para neutróns libres.

Esta unidade é utilizada para medir diferentes magnitudes usadas en protección radiolóxica, como a dose equivalente, a dose colectiva, a dose ambiental ou a dose efectiva entre outras, cada unha delas corrixida ou "ponderada" por distintos factores que reflicten distintos aspectos, como a Eficiencia Biolóxica Relativa (RBE en inglés).

 Síntomas inmediatos na saúde 
Síntomas nos humanos por mor da radiación acumulada durante un mesmo día (os efectos redúcense se o mesmo número de Sieverts se acumula nun período máis longo):

 Dose  Efecto 0 - 0,25 Sv Ningún 0,25 - 1 Sv Algunhas persoas senten náuseas e perda de apetito, e poden sufrir danos na medula ósea, ganglios linfáticos ou no bazo. 1 - 3 Sv Náuseas entre leves e agudas, perda de apetito, infección, perda de medula ósea máis severa, así como danos en ganglios linfáticos, bazo, con recuperación só probable. 3 - 6 Sv Náusea severa, perda de apetito, hemorraxias, infección, diarrea, descamación e morte se non se trata. 6 - 10 Sv Mesmos síntomas, máis deterioración do sistema nervioso central. Morte probable. Máis de 10 Sv parálise e morte.

Síntomas en humanos por radiación acumulada durante un ano, en milisieverts (1 Sv=1000 mSv):
 Dose  Radiación 2.5 mSv  Radiación media anual global. 5.5 - 10.2 mSv  Valores naturais medios en Guarapari (Brasil) e en Ramsar (Irán). Sen efectos nocivos. 6.9 mSv  Escáner CT ou TAC. 50 - 250 mSv  Límite para traballadores de prevención e emerxencia, respectivamente.

 Dose máxima de radiación dos astronautas 
Nas viaxes espaciais, e debido a que no espazo existe radiación a causa do vento solar e dos raios cósmicos, a NASA ten a norma pola cal en 10 anos de servizo, un astronauta non debería recibir maior radiación que a que incrementaría nun 3 % a probabilidade de sufrir nun futuro un cancro mortal.

Usando esta norma, a NASA calcula a cantidade de radiación máxima que un astronauta debería recibir en 10 anos de servizo (baseados en cálculos aproximados, sen moita estatística dispoñible):
SvReferencias25 anosHomes0,7Mulleres0,435 anosHomes0,9Mulleres0,645 anosHomes1,5Mulleres0,955 anosHomes2,9Mulleres1,6

 Conversión a outras unidades 
1 Sv = 100 rem

Nas aplicacións que poden atoparse comunmente adoitan ser utilizados os seus submúltiplos mSv e μSv. A partir de 1 Sv os efectos máis importantes son os deterministas, polo que se utiliza a dose absorbida (por tanto os gray).

 Notas 

 Véxase tamén 

 Outros artigos 
 Byte
 Bit
 Celsius
 Radioactividade
 Baud
 Becquerel
 Mol

 Ligazóns externas 
 Efectos na saúde humana segundo a dose, .
 Eurados - The European radiation dosimetry group, .

Categoría:Unidades de medida
Categoría:Saúde